નાગરિક પરિષદના સભ્યોએ જણાવ્યુ હતું કે, આપણા નગરોને સ્માર્ટ સિટી બનાવવા માટે પણ વાયુ પ્રદૂષણ નિયંત્રિત કરવું જરૂરી છે. દિલ્હીમાં વાયુ પ્રદૂષણ નિયંત્રિત કરવા દિલ્હી પ્રદેશમાં ૧૦ વર્ષ જૂના ડીઝલ વાહન ચલાવવા પર સુપ્રીમ કોર્ટે પ્રતિબંધ મૂક્યો છે. આવા પ્રતિબંધિત જૂના વાહનો વેચાવા માટે ગુજરાતમાં આવવાની સંભાવના છે, કેમ કે ગુજરાત સેકન્ડ હેન્ડ વાહનોનું મોટું બજાર છે. નગરજનોના સ્વાસ્થ્યની રક્ષા માટે જરૂરી પ્રતિબંધ હુકમો તરત કરવા મુખ્યમંત્રી સમક્ષ લેખિત રજૂઆત કરવામાં આવી છે. .